

ที่ มท ๐๘16.3/ว

ถึง สำนักงานส่งเสริมการปกครองท้องถิ่นจังหวัด (ตามบัญชีรายชื่อแนบท้าย)

 ตามหนังสือกรมส่งเสริมการปกครองท้องถิ่น ที่ มท 0816.3/ว502 ลงวันที่ 19 กุมภาพันธ์ 2563 และหนังสือที่ มท 0816.3/ว1064 ลงวันที่ 24 พฤษภาคม 2564 แจ้งแนวทางการดำเนินการจัดระบบการประกันคุณภาพการศึกษาของโรงเรียนและวิทยาลัยในสังกัดองค์กรปกครองส่วนท้องถิ่น ความละเอียดแจ้งแล้ว นั้น

 กรมส่งเสริมการปกครองท้องถิ่นได้รับแจ้งจากสำนักงานการตรวจเงินแผ่นดิน (สตง.) แจ้งว่า ในปีงบประมาณ พ.ศ. 2565 จะดำเนินการเข้าตรวจสอบผลสัมฤทธิ์ และประสิทธิภาพการดำเนินงาน การจัดการศึกษาขั้นพื้นฐาน ระดับอาชีวศึกษา ขององค์กรปกครองส่วนท้องถิ่น ตามแผนกลยุทธ์การตรวจสอบ การดำเนินงาน ภายใต้ยุทธศาสตร์ที่ 4 ยุทธศาสตร์ด้านการสร้างโอกาสและความเสมอภาคทางสังคม แผนงานยุทธศาสตร์ส่งเสริมการกระจายอำนาจให้แก่องค์กรปกครองส่วนท้องถิ่นที่เกี่ยวข้องกับการจัดบริการสาธารณะ จำนวน 5 ด้าน ประกอบกับได้ตรวจสอบการรายงานดังกล่าวข้างต้น และตรวจสอบในระบบจัดเก็บรายงาน การประเมินตนเอง (e-SAR) ของสำนักงานรับรองมาตรฐานและประเมินคุณภาพการศึกษา (องค์การมหาชน) จึงขอความร่วมมือจังหวัดแจ้งองค์กรปกครองส่วนท้องถิ่นในฐานะต้นสังกัดสถานศึกษาระดับอาชีวศึกษาดำเนินการ ดังนี้

 ๑. ดำเนินการตรวจสอบ รวบรวมและจัดส่งไฟล์รายงานการประเมินตนเอง (SAR) ปีการศึกษา 2562 – 2564 โดยแยกเป็นรายปี ในระบบจัดเก็บรายงานการประเมินตนเอง (e-SAR) ของสำนักงานรับรองมาตรฐานและประเมินคุณภาพการศึกษา (องค์การมหาชน) ดังนี้

 1.๑ รายงานผลการประเมินมาตรฐานวิชาชีพของแต่ละสาขาวิชา

 1.๒ รายงานการวัดและประเมินผลอาชีวศึกษา

 ๑.๓ รายงานผลการวิเคราะห์รายงานผลการประเมินตนเอง (SAR) ของหน่วยงานต้นสังกัดหรือ อปท. (ถ้ามี)

 1.4 รายงานผลการประเมินของสำนักงานรับรองมาตรฐานและประเมินคุณภาพการศึกษา (องค์การมหาชน) หรือ สมศ. (ถ้ามี)

 2. รายงาน ชื่อ – นามสกุล ผู้รับผิดชอบการประเมินตนเอง (SAR) ของสถานศึกษาระดับอาชีวศึกษา สังกัดองค์กรปกครองส่วนท้องถิ่น ให้กรมส่งเสริมการปกครองท้องถิ่นทางจดหมายอิเล็กทรอนิกส์ (E-mail : dla0816.3@gmail.com) ภายในวันที่ 29 ตุลาคม 2564

 กรมส่งเสริมการปกครองท้องถิ่น

 ตุลาคม 2564

กองส่งเสริมและพัฒนาการจัดการศึกษาท้องถิ่น

กลุ่มงานส่งเสริมการจัดการศึกษาท้องถิ่น

ผอ.กง.สศ................................

หน.ฝ.มป.................................

จนท........................................

โทร. ๐-๒๒๔๑-9000 ต่อ 5314

โทรสาร ๐-๒๒๔๑-๙๐๒๑-๓ ต่อ 218

ไปรษณีย์อิเล็กทรกนิกส์ saraban@dla.go.th